Z á p i s n i c a

z pokračovania 6. zasadnutia obecného zastupiteľstva obce Kočín – Lančár, konaného dňa 23.03.2016

Prítomní : Jozef Reško, , Peter Hipík, Ing. Martin Uhrín, Daniel Vlkovič, Emil Klč

Prizvaný : Pavol Cserhalmi

Po privítaní prítomných starosta odovzdal slovo p. Cserhalmimu, ktorý oboznámil poslancov s jeho vlastným návrhom na osadenie spomaľovacieho povrchu na križovatke cesty III./0526 na cestu II./502, t.j. výjazd z Kočína na cestu II. triedy Vrbové – Chtelnica. Jednalo by sa o špeciálnu hmotu, ktorá by sa naliala na hranicu križovatky a táto hmota by umožňovala bezpečnejšie spomaľovanie áut na tejto križovatke. Našu obec by uvedené uskutočnenie týchto prác nič nestálo. Poslanci s uvedeným návrhom p. Cserhalmiho súhlasili. Starosta požiada príslušnú správu ciest o rokovanie k tejto problematike.

Hlasovanie :

prítomní : 4, za : 4, proti : 0, zdržali sa : 0.

Starosta požiadal poslancov, aby sa vyjadrili k plánovanému vykupovaniu pozemkov v lokalite vedľa dráhy od Lančára. Po krátkej diskusii poslanci súhlasili, že obec bude tieto pozemky vykupovať za cenu 5,00 až 7,00 € /m². Zároveň rozhodli, že obec musí vykúpiť aspoň 60 % všetkých pozemkov. Majitelia pozemkov, ktorí nebudú súhlasiť s navrhovanou cenou budú mať svoje pozemky vymerané na kraji celej parcely od Kočína. Tým vlastníkom, ktorí budú mať výmeru väčšiu ako 700 m² a nebudú súhlasiť s predajom pre obec, bude poskytnutý stavebný pozemok. Zároveň súhlasili, aby JUDr. Golský zastupoval obec pri vysporiadavaní týchto pozemkov. Poslanci ďalej rozhodli, že na samom okraji budúcej vysporiadanej parcely smerom od Kočína bude vyčlenený pozemok pre rozvodňu elektriny ZEZ.

Hlasovanie :

prítomní : 4, za : 4, proti : 0, zdržali sa : 0.

Starosta predložil dve ponuky na dodávku a montáž javiskového zariadenia v KD v Kočíne. Poslanci po oboznámení sa s oboma ponukami vybrali zhotoviteľa Ing. Andrzeja Marusa, Robotnícka 1E, 036 01 Martin. Jeho ponuková cena bola 2 380,00 €.

Hlasovanie :

prítomní : 4, za : 4, proti : 0, zdržali sa : 0.

V ďalšej časti poslanci prerokovali vybudovanie detských ihrísk v oboch častiach obce. Dohodli sa, že oslovia všetkých záujemcov, ktorý dali ponuky. Zároveň si stanovili kritéria podľa ktorých sa uskutoční výber dodavateľa na detské ihriská.

- 2 -

Hlasovanie :

prítomní : 4, za : 4, proti : 0, zdržali sa : 0.

Starosta oboznámil poslancov o aktivitách Mikroregiónu nad Holeškou ohľadne triedeného zberu a nakladania s odpadmi. Obce Mikroregiónu chcú túto problematiku riešiť spoločne. Z toho dôvodu si zakladajú združenie obcí Holeška pre triedení zber a nakladanie s odpadmi.

Toto združenie bude ako právnická osoba žiadateľom o poskytnutie dotácii. Poslanci súhlasili:

1. **Uzavretím Zmluvy o zriadení združenia obcí** v zmysle ustanovenia § 20 b zákona č. 369/1990 Zb. o obecnom zriadení v znení neskorších predpisov

s názvom: **Združenie obcí Holeška pre triedenie a nakladanie s odpadmi**

so sídlom: **922 09, Borovce 168**

s predmetom činnosti: Dlhodobé komplexné nakladanie s odpadmi, ktoré vznikli na území

obcí, ktoré sú členmi združenia, dôsledné triedenie, znižovanie objemu skládkovaného

odpadu, riešenie problémových javov v odpadovom hospodárstve členských obcí.

1. **Stanovami združenia obcí** Združenie obcí Holeška pre triedenie a nakladanie s odpadmi so sídlom 922 09 , Borovce 168, ktorého členmi sú obce v zmysle zmluvy o zriadení združenia obcí

Hlasovanie :

prítomní : 4, za : 4, proti : 0, zdržali sa : 0.

Nakoľko bol program zasadnutia vyčerpaný, starosta poďakoval za účasť a ukončil zasadnutie.

#### Zapísala : Ujlacká

Overovatelia zápisnice : ..........................................

..........................................